**מהו תפקידם/ן של רש"גדים/ות בקידום איכות ההדרכה בשבטים שלנו?**

**מתודה 1: ייצוג**

נסמן עיגול באמצעות חבל על הרצפה, ובמקביל נחלק לכל מרכז/ת מדבקות – לכל מרכז/ת תהיה חבילת מדבקות אחידה שייחודית לו/ה (לדוגמה: למרכז א' מדבקות עגולות בצבע אדום ולמרכזת ב' מדבקות לבנות ריבוע עם סימון X). בכל פעם נקריא היגד שקשור לתפקיד הרשג"ד/ית, ונבקש מהממשתפים/ות להדביק את המדבקות שלהם/ן לפי עמדתם/ן על ההיגד:

* בתוך העיגול: דברים שבאמת מתקיימים בשבט
* מחוץ לעיגול: דברים שלא מתקיימים בשבט

לאחר מכן כל מרכז/ת יתבוננו על סך בחירותיהם/ן על פי המדבקות שלהם/ן.

**היגדים:**

* רשג"דים/ות מקדמים/ות ומובילים/ות תהליכים חינוכיים בגדודיהם/ן
* רשג"דים/ות פותחים מסלול עם הצוות חמש פעמים בשנה ע"פ המסע בצופים
* רשג"ד/ית מכשיר/ה את המדריכים/ות בצוות במהלך ישיבות הצוות על מנת שיהיו מדריכים/ות טובים/ות יותר
* רשג"דים/ות מקיימים תצפית ובקרה על הפעולה, בדגש על איכות הפעולה והתאמתה לחניכים/ות ולמצב הקיים, ולא רק על הספק המתודות.
* רשג"דים/ות ממשבים/ות את המדריכים/ות על אופן העברת הפעולה מספר פעמים בשנה.
* רשג"דים/ות מהווים/ות מודל לחיקוי לכחברי/ות שכב"ג.

זמן: 15 דקות | עזרים: חבל | נספחים: היגדים

**מתודה 2: דיון בשאלה**

נשאל:

* האם נגענו במתודה הקודמת בכל חלקי תפקיד הרשג"ד/ית "הרצוי/ה"? אם לא – מה אתם/ן מוסיפים/ות?
* מה ניתן ללמוד מהמתודה הקודמת על **איכות ההדרכה** בכל שבט לדעתכם/ן?
* האם יש קשר ישיר בין תפיסת תפקיד הרשג"ד/ית לאיכות ההדרכה בשבט? למה?

זמן: 10 דקות | עזרים: ללא | נספחים: ללא

**מתודה 3: הסבר**

נסביר בקצרה על מרכיבי ישיבת הצוות:

* **זמן הכשרה:** זמן שבו הרשג"ד/ית מקנה למדריכים/ות ידע והעשרה. זמן ההכשרה מוקדש לתכנים בנושא בניית קשר אישי עם החניכים, לחזון אישי, לניהול זמן, לדיון צוותי בתרחישים שונים בהדרכה ובהצעת פתרונות אפשריים. זמן זה מוקדש גם לדיון באתגרים חדשים שעולים מתוך הפעילות עם החניכים, ולבחינה שלהם דרך נקודות המבט של הרשג"ד והעמיתים בצוות למען שיפור כישורי ההדרכה.
* **זמן צוות:** זמן בו הרשג"ד מחבר את היחידים בצוות לקבוצה אחת, תומכת, מכילה ומגובשת. זהו המרחב של הרשג"ד להעביר חוויות מהנות ומעוררות השראה, שמטרתן הפוגה מהעשייה והזנת המדריכים שעוסקים יום יום בנתינה.
* **זמן מסלול:** זמן המוקדש לבניית המסלולים בשנה, להעמקה ולהתייחסות לתכנים. זהו הזמן שבו בונים יחד את תוואי המסלול, מדברים חינוך ובוחרים עוגנים משותפים: אילו פעילויות תוכן חשוב לנו שיעברו לכלל הגדוד? האם יש חוויות צופיות שנכון שהגדוד יעבור ביחד? וכו'.
בזמן מסלול מעביר הרשג"ד פעולות דגל שהן שתי פעילויות תוכן, לצד מיומנויות וחוויות צופיות, שלקוחות מהמסלול של החניכים. הפעילויות הותאמו למסגרת הצוותית ומטרתן להציף דגשים ונקודות חשובות להצלחת הפעילות עם הקבוצה. כמו כן, זהו המרחב שבו נברר לעצמנו עמדות ודעות בשאלות מסוימות טרם הצגתן לחניכים.
* **זמן שגרה:** זמן שבו הרשג"ד מוסר הודעות ומעלה נושאים לסדר היום. זמן זה יבואו לידי ביטוי נושאים כגון: גיוסים, הרשמות לטיולים, הפקות לקחים ממפעלים ושימור חניכים.

זמן: 5 דקות | עזרים: ללא | נספחים ללא

**מתודה 4: חשיבה משותפת**

נתחלק לקבוצות קטנות, כל קבוצה תקבל את אחד מעקרונות ההדרכה על פי המסע בצופים (חווית החניך/ה – למידה מתוך התנסות, דמות המדריך/ה, קשר מדריך/ה- חניך/ה, תוכן מותאם ומתפתח, אופן העברת הפעולה), ותמלא טבלה שבה יצטרכו לפרט כיצד הרשג"ד/ית יכול/ה לקדם בפלטפורמות שונות.

זמן: 20 דקות | עזרים: עטים | נספחים: כרטיסיות עקרונות (מצורף קישור), טבלה (מצורף קישור)

**מתודה 5: דיון בשאלה**

נשאל:

* שתפו במחשבות משמעותיות שעלו בקבוצות לגביי תפקיד הרשג"ד/ית
* מה הרשג"דים/ות צריכים/ות לקבל כדי להצליח בתפקיד כפי שאנו מצפים/ות מהם/ן?
* מה תפקידנו כמרכזים/ות בוגרים/ות מולם/ן?

זמן: 10 דקות | עזרים: ללא | נספחים: ללא